b'\n_START_ARTICLE_\nRava\n_START_PARAGRAPH_\nRava je otok v Jadranskem morju, ki pripada Hrva\xc5\xa1ki.\n_START_SECTION_\nGeografija\n_START_PARAGRAPH_\nRava, na kateri stoji svetilnik, le\xc5\xbei v zadarskem arhipelagu med Dugim otokom, od katerega ga lo\xc4\x8di Ravski kanal, in I\xc5\xbeem, od katerega ga lo\xc4\x8duje I\xc5\xa1ki kanal. Dol\xc5\xbeina otoka meri 4,8 km Povr\xc5\xa1ina otoka je 3,63 km\xc2\xb2. Najvi\xc5\xa1ji vrh je 98 mnm visoki Babi\xc4\x87ovac. Dol\xc5\xbeina obale meri 15,995 km._NEWLINE_Obala je razvejana s \xc5\xa1tirinajstimi manj\xc5\xa1imi zalivi. Na otoku, ki ga prekriva nizek gozd in makija, je malo obdelovalnih povr\xc5\xa1in. Prebivalci \xc5\xbeivijo v dveh manj\xc5\xa1ih naseljih: Rava, ki le\xc5\xbei v notranjost, in Mala Rava, ki le\xc5\xbei na severozahodu otoka. Ukvarjajo se predvsem z gojenjem oljk in vinske trte._NEWLINE_Na otoku prevladuje mediteransko podnebje z blagimi poletji in de\xc5\xbeevnimi zimskimi meseci. Srednja januarska  temperatura je 7 \xc2\xbaC, julijska pa 23,5 \xc2\xbaC. Letna koli\xc4\x8dina padavin je 900 mm. Na otoku ni teko\xc4\x8dih povr\xc5\xa1inskih vod._NEWLINE_Iz pomorske karte je razvidno, da svetilnik, ki stoji na skrajnem zahodnem delu otoka pred vhodom v zaliv Marnica, oddaja svetlobni signal: Z Bl 3s. Nazivni domet svetilnika je 4 milje._NEWLINE_Na dnu zaliva Marnica je manj\xc5\xa1i pristan. Pristajanje je mogo\xc4\x8de ob valobranu. Globina morja pri valobranu je 2,5 m. Za jadrnice se nahaja dobro sidri\xc5\xa1\xc4\x8de v zalivu Paladanica, ki je globok okoli 5 m in odprt samo zahodnemu vetru._NEWLINE_Otok je s celino (Zadar) povezan s trajektno in katamaransko linijo.\n_START_SECTION_\nPrebivalstvo\n_START_PARAGRAPH_\nNa otoku stalno \xc5\xbeivi 147 prebivalcev (popis 2001).\n_START_SECTION_\nGospodarstvo\n_START_PARAGRAPH_\nPrebivalci se poleg turizma (mo\xc5\xbeen najem turisti\xc4\x8dnih sob in apartmajev) ukvarjajo \xc5\xa1e s poljedelstvom in ribolovom.'